ml en ml ml en ml ml ml ml ml ml ml ml ml ml ml ml ml ml ml ml ml ml ml ml en en en ml ml ml ml ml ml ml en en en ml ml ml ml ml ml ml en en en en en fi en ml ml ml en en en en ml cs cs cs en da cs en en cs cs en en en cs cs da en cs en en cs da en en en cs cs da en da cs en en cs da en en en de da en da cs en en cs cs en en en cs cs da cs en en en cs cs da en da en en cs cs en en en cs cs da en da cs en en cs da en en en cs cs da en da cs en en en
skip to main | skip to sidebar
കേരളത്തിലും ഇന്‍ഡ്യയിലും ലോകമെമ്പാടുമുള്ള സമകാലിക പ്രശ്നങ്ങളേക്കുറിച്ച് സമയം കിട്ടുമ്പോള്‍ എഴുതുന്നതാണിവിടെ കാണുന്നത്. ഇതു വായിക്കാന്‍ എല്ലാവര്‍ക്കും സ്വാഗതം. അഭിപ്രായങ്ങളും നിര്‍ദ്ദേശങ്ങളും സഹിഷ്ണുതയോടെ സ്വീകരിക്കുന്നതാണ്.
ഇന്‍ഡ്യയില്‍ ഇന്നു സജീവ രാഷ്ട്രീയത്തിലുള്ള ഏറ്റവും മുതിര്‍ന്ന സി പി എം നേതാവാണ്, വി എസ് അച്യുതാനന്ദന്‍. പാര്‍ട്ടിക്കതീതനായി അദ്ദേഹം ജനകീയനേതാവുമാണ്. അതിനു കാരണം ജനകീയ പ്രശ്നങ്ങളിലുള്ള അദ്ദേഹത്തിന്റെ ഇടപെടലുകളും .
അച്ചുമ്മാന്‍ എന്ന വാക്ക് പൊതു വേദികളില്‍ ആദ്യമായി ഉപയോഗിച്ചത് മിമിക്രിക്കാരാണ്. ആ മിമിക്രിക്കാരുടെ തലത്തിലേക്ക് പുത്തന്‍ കമ്യൂണിസ്റ്റുകാരുടെ ബ്ളോഗിലെ പ്രതിനിധി ഡോക്ടര്‍ സൂരജ് താഴുന്നത് അല്‍പ്പം ഭയത്തോടെയേ സുബോധമുള്ളവര്‍ കാണുകയുള്ളു. ഒരു വ്യക്തിയെ വെറുക്കുന്നത് മനസിലാക്കാം. നാലം കിട മിമിക്രിക്കാരേപ്പോലെ വെറുക്കുന്നത് ഏത് തരം രോഗമാകാം?
സൂരജ് അവിടെയും നിറുത്തുന്നില്ല. പുതിയ വിളിപ്പേര്, അപ്പൂപ്പന്‍ എന്നാണ്. ഒരര്‍ത്ഥത്തില്‍ കെട്ടുപ്രായം എത്താത്ത സൂരജിന്റെ അപ്പൂപ്പനാവാനുള്ള പ്രായം വി എസിനുണ്ട്.
വി എസ് നവകേരള മാര്‍ച്ചില്‍ പങ്കെടുക്കില്ല എന്നു പറഞ്ഞതാണു സൂരജ് ഉയര്‍ത്തിക്കൊണ്ടു വരുന്ന മറ്റൊരു വിഷയം. വി എസ് കേരള മാര്‍ച്ചില്‍ പങ്കെടുത്തില്ല. സമാപന സമ്മേളനത്തില്‍ പങ്കെടുക്കണമെന്നുള്ള പലരുടെയും അഭ്യര്‍ത്ഥന മാനിച്ച് പങ്കെടുത്തു. പിണറായി ഭക്തര്‍ അത് പ്രതീക്ഷിച്ചില്ലായിരുന്നു. വരാതിരുനെങ്കില്‍ അച്ചുമ്മാമന്‍ എന്ന അപ്പൂപ്പനെ തെറിപറയാന്‍ അവര്‍ക്ക് ഒരു കാരണം കൂടി കിട്ടിയേനെ.
വി എസ് അതിനുള്ള അന്തരീക്ഷം ഒരുക്കിക്കൊടുത്തില്ല. ആ നിരാശയില്‍ നിന്നും ഉണ്ടായ വിലാപമാണ്, അപ്പൂപ്പന്‍ ഒടുക്കം സൂചി കുത്തിവിട്ട ബലൂണു പോലെ വാലുമാട്ടിക്കൊണ്ട് ചെന്ന് സ്റ്റേജിലിരുന്നു എന്നൊക്കെ. സ്റ്റേജിലും സദസിലും ഇരുന്ന എല്ലാവരും എഴുന്നേറ്റു നിന്നു അപ്പൂപ്പനെ ബഹുമാനിച്ചപ്പോള്‍ കോണകം ​ഉടുത്തു നടക്കുന്ന രണ്ടു പൈതങ്ങള്‍ മാത്രം എഴുന്നേറ്റില്ല. അഖിലേന്ത്യന്‍ മുഖത്തു നോക്കി ചിരിക്കുകയെങ്കിലും ചെയ്തപ്പോള്‍, പ്രസ്ഥാനം ഇരുന്നതിങ്ങനെ.
കേരളീയരുടെ എല്ലാം മുമ്പില്‍ പ്രസ്ഥാനം അധപ്പതിച്ചപ്പോള്‍ എല്ലാ കമ്യൂണിസ്റ്റുകാരും ലജ്ജിച്ചു തല താഴ്ത്തി. സൂരജിനേപ്പോലുള്ള കമ്മൂണിസ്റ്റുകാര്‍ അത് മഹത്തായ വൈരനിര്യതനമായി അഘോഷിച്ചു. മത തീവ്രവാദിയായ സഗാവു മദനിയെ എഴുന്നേറ്റു നിന്നു, അതേ പ്രസ്ഥാനം ആദരിച്ചപ്പോള്‍, കമ്മൂണിസ്റ്റുകാരെല്ലാം കോള്‍മയിര്‍ കൊണ്ടു. ബ്ളോഗായ ബ്ളോഗിലെല്ലാം, സഗാവു മദനിയുടെ മഹത്വം കൊട്ടിപ്പാടുന്നു. കുറ്റിപ്പുറത്തെ സഗാക്കളെ, സഗാവു മദനി മക്കളേ എന്നു വിളിച്ചപ്പോള്‍, അവര്‍ക്കൊക്കെ ഏഴാം സ്വര്‍ഗ്ഗം കിട്ടിയ പോലെയായി. ബ്ളോഗിലെ ബുദ്ധിരാഷസ സഗാക്കള്‍ക്ക് ഒരു പുതിയ വസന്തം വിടര്‍ന്ന പോലെ. എത്ര ബ്ളോഗുകളിലും പോസ്റ്റുകളിലുമാണു മദനിയുടെ അപദാനങ്ങള്‍ വാഴ്ത്തിപ്പാടുന്നത്? ഇതാണു മാര്‍ക്സ് സ്വപ്നം കണ്ട പുതിയ ആകാശവും പുതിയ ഭൂമിയും. ആനന്ദലബ്ദിക്കിനിയെന്തു വേണം ?
ബക്കറ്റും തിരയുമൊക്കെ കേട്ട് അണികള്‍ ആവേശം കൊണ്ടു, എന്നൊക്കെ വീമ്പിളക്കുന്ന ഡോക്ടറൊന്നും വി എസിന്റെ പ്രസം​ഗം കേട്ടിട്ടുണ്ടാവില്ല. കാരണം ദേശാഭിമാനി അതു റിപ്പോര്‍ട്ട് ചെയ്തില്ല. വി എസിന്റെ പ്രസംഗത്തിന്റെ ഭാഗങ്ങള്‍ ഇപ്പോഴും വീഡിയോ ക്ളിപ്പിങ്ങായി പലയിടത്തും ഉണ്ട്.
ഒന്നാം ക്ലാസുകാരന്‍ നവസാക്ഷരന്‍ തപ്പുന്നതുപോലെ ഇടയ്ക്കിടെ തപ്പിപ്പോയ ആ പ്രസംഗം, കുട്ടി സഗാക്കള്‍ക്കും, ബ്ളോഗിലെ പത്താം ക്ളാസിനപ്പുറം വിദ്യാഭ്യാസം നേടിയ ബുദ്ധിയുള്ളവര്‍ക്കും, മെഡിക്കല്‍ കോളേജു വിദ്യാഭ്യാസം കിട്ടാന്‍ ഭാഗ്യമുണ്ടായ ഡോക്ടര്‍ക്കും വേണ്ടി ഞാന്‍ ഇവിടെ പകര്‍ത്തിയെഴുതുന്നു. പ്രസക്ത ഭാഗങ്ങളിവയാണ്, പ്രത്യേകിച്ച് അഴിമതിക്കെതിരെ.
ഇവിടെ പാര്‍ട്ടിയെ സംബന്ധിച്ച്, പാര്‍ട്ടി നേതാക്കളെ സംബന്ധിച്ച്, പാര്‍ട്ടി സെക്രട്ടറിയെ സംബന്ധിച്ച് എല്ലാം ഉയര്‍ത്തിയിട്ടുള്ള അഴിമതി ആക്ഷേപത്തേപറ്റി, ഇവിടെ ഉയര്‍ന്ന വളരെ ശക്തമായ അക്ഷേപങ്ങളുണ്ടായിരുന്നു. നമ്മുടെ പാര്‍ട്ടി അഴിമതിക്കതീതമാണെന്നു മാത്രമല്ല, അഴിമതിക്കെതിരായി പോരാടിയിട്ടുമുണ്ട്. ഈ അഴിമതി ഉന്നയിക്കുന്ന കോണ്‍ഗ്രസോ യു ഡി എഫോ, മൂന്നഴിമതിക്കേസിലെ പ്രതികളാണ്. ഒന്ന് പാമോയില്‍ കേസ്. അതുപോലെ തന്നെ ഇടമലയാര്‍ കേസ്. വേറൊന്ന് ബ്രഹ്മപുരം കേസ്. യു ഡി എഫിലെ പ്രമുഖനായ ആര്‍ ബാലകൃഷ്ണപിള്ളയാണ്‌, ഇടമലയാര്‍ കേസിലെ പ്രതി.
അദ്ദേഹം, ഹൈക്കോടതി അദ്ദേഹത്തെ ശിക്ഷിച്ചു. ശിക്ഷിച്ചുകഴിഞ്ഞ ഉടനെ അദ്ദേഹം ബോധഹീനനായി വീണ്, കോടതിയില്‍ നിന്നു തന്നെ ഏതെങ്കിലും സൌജന്യം ആ വിധിക്കെതിരെ കിട്ടുമോ എന്നു നോക്കി. കോടതി അത് മൈന്‍ഡു ചെയ്തില്ല. അതിന്റെ ഫലമായി രണ്ടുദിവ്സം പോയി പൂജപ്പുര സെന്ട്രല്‍ ജയിലില്‍ കഴിയേണ്ടിവന്നു. സുപ്രീം കോടതിയില്‍ പോയി സ്റ്റേ വാങ്ങിയിട്ടാണ്, ഇപ്പോള്‍ ഇഷ്ടന്‍ പുറത്തിറങ്ങിയിരിക്കുന്നത്. അതു പോലെ തന്നെ കെ കരുണാകരന്‍ പമോയില്‌. പാമോയില്‌ കുറഞ്ഞ വിലക്ക് ഇവിടെ കൊടുക്കുന്നു എന്നു വരുത്തിയിട്ട്, നാളികേരത്തിന്റെ വിലയിടിയാനിടയാകത്തക്ക നയം സ്വീകരിച്ചിട്ട്, പാമോയില്‍ കമ്പനിക്ക് സഹായം ചെയ്യുകയാണു ചെയ്തത്. കോടികളുടെ വെട്ടിപ്പാണതില്‍ നടന്നത്. അതെല്ലാം തന്നെ സുപ്രീം കോടതി തന്നെ ഒരു പ്രാവശ്യം പരിശോധിച്ചിട്ട്, വിജിലന്‍സ് കോടതിക്ക് റെഫര്‍ ചെയ്തതാണ്. വീണ്ടും അപ്പീലു പോയതിന്റെ ഫലമായിട്ട് ഇപ്പോഴും സുപ്രീം കോടതിയുടെ പരിഗണനയിലില്‍ ഇരിക്കുകയാണ്. അതു പോലെ തന്നെ ബ്രഹ്മപുരം കേസിന്റെ കാര്യത്തില്‍ പദ്മരാജനും . ഞാന്‍ പ്രതിപക്ഷ നേതാവായിരുന്ന അവസരത്തില്‍ പദ്മരാജന്റെ ഫ്രാന്‍ സുമായിട്ടുള്ള ഇടപാടില്‍ 25 കോടി രൂപയുടെ അഴിമതി നടന്നു എന്നാണു ഞാന്‍ അക്ഷേപിച്ചത്. ആ ആക്ഷേപം ശരിയല്ലെന്നു വാദിച്ചു പോന്ന, പദ്മരാജന്‍ പിന്നിട് 96 ലെ നായനാര്‍ ഗവണ്‍മെന്റിന്റെ കാലത്ത്, നമ്പ്യാര്‍ എന്ന ജഡ് ജിയുടെ മുമ്പില്‍ ആ കേസ് അന്വേഷിച്ച് റിപ്പോര്‍ട്ട് സമര്‍പ്പിക്കാന്‍ കൊടുത്തതിന്റെ ഫലമായി അദ്ദേഹം അന്വേഷിച്ചപ്പോഴോ, 125 കോടി രൂപയുടെ അഴിമതിയാണ്. ആ 125 കോടി രൂപയുടെ അഴിമതിയുമായിട്ടാണ്,കേസ് ഇപ്പോള്‍ സുപ്രീം കോടതിയില്‍ പദ്മരാജന്‍ നേരിട്ടു കൊണ്ടിരിക്കുന്നത്.
അതേപോലെ ഈ കേസിന്‌ വിധേയരായിട്ടുള്ള ആളുകള്‍ക്കെല്ലാം അറിയാം ഈ മൂന്നു കൂട്ടരും മറ്റുള്ളവരെ അഴിമതിക്കാര്‍ എന്നു വിളിക്കുമ്പോഴും, പറയുമ്പോഴും ആക്ഷേപിക്കുമ്പോഴും, ഞങ്ങളിന്നവരാണേ എന്ന കാര്യം മറന്നു പോകുന്നു.
ഏത് അഴിമതിക്കെതിരായും,സി പി എമ്മിന്റെ നേതാവിനെതിരായ അഴിമതിയെ സംബന്ധിച്ച് പാര്‍ട്ടി ജെനറല്‍ സെക്രട്ടറി ഇവിടെ പറഞ്ഞു. രണ്ടു തരത്തില്‍ നാം അതിനെ നേരിടും. ഒന്ന് പൊളിറ്റിക്കലായി. മറ്റൊന്ന് ലീഗലായിട്ട്. ലീഗലായിട്ട് അതിനെ നേരിട്ടിട്ട്, തന്റെ നിരപരധിത്വം തെളിയിക്കുന്നതിനു വേണ്ടിയിട്ട്, കോടതിയിലെപ്പോഴാണൊ സന്ദര്‍ഭം കിട്ടുക,അതു വഴിയാണതിനെ നേരിടാന്‍. ജഡ്ജിമാര്‍ക്കെതിരായി യുദ്ധം ചെയ്യാനല്ല. അപ്പോള്‍ ആ നിലയില്‍ തങ്ങള്‍ ചെയ്യുന്നപോലെ തന്നെ, ഇന്നു ഭരണകക്ഷിയിലെ ആക്ഷേപത്തിനു വിധേയരായിട്ടുള്ളവര്‍ക്കും ചെയ്യാനവകാശമുണ്ട്, എന്ന് ഒന്നും മനസിലാക്കാതെ ലക്കും ലഗാനുമില്ലാതെ, നടത്തുന്ന ആക്ഷേപങ്ങളും അരോപണങ്ങളും നിറുത്തുകയാണു വേണ്ടതെന്ന്, ഞാന്‍ ആ സുഹ്രുത്തുക്കളോടു പറയുന്നു. അഴ്മതിക്കെതിരാഅയ പോരാട്ടം ഈ പാര്‍ട്ടി എത്രയോ കാലമായി നടത്തിക്കൊണ്ടിരിക്കുന്നു. മൂന്നു കൊല്ലത്തെ ശിക്ഷക്കു വിധേയമായ സുഖറാമിന്റെ കേസുതന്നെ ഏറ്റവും സജീവമായി റ്റേക്ക് അപ്പ് ചെയ്തത് സി പി എമ്മാണ്. അതുകൊണ്ട് അഴിമതിയുടെ കാര്യത്തില്‍ ഇങ്ങനെ പൊക്കിപ്പിടിച്ചുകൊണ്ട്. സി പി എമ്മിനെ ആക്ഷേപിക്കാന്‍ നടത്തുന്ന ശ്രമം അവഹേളനാത്മകമാണ്, അതു നിറുത്തുകയാണു വേണ്ടത് എന്നു കൂടി ഈ അവസരത്തില്‍ അറിയിച്ചുകൊണ്ട്, ഈ സമ്മേളനത്തില്‍ പങ്കെടുത്തിട്ടുള്ള സുഹ്രുത്തക്കളേയും സഖക്കളെയും അഭിവാദ്യം ചെയ്തുകൊണ്ട് ഞാന്‍ നിറുത്തുന്നു.
യധാര്‍ത്ഥ കമ്യൂണിസ്റ്റുകാര്‍ക്കൊക്കെ, വി എസ് പറഞ്ഞതെന്താണെന്നു മനസിലാക്കാന്‍ ഒരു പ്രയസവുമില്ല. പിന്നെ എപ്പോഴും പത്തു മിനിറ്റ് പുറകിലായവര്‍ക്ക് അതിന്റെ അര്‍ത്ഥം പിടികിട്ടാന്‍ ബുദ്ധിമുട്ടാണ്. സൂരജിനേപ്പോലുള്ളവര്‍ക്ക് വേണ്ടി അതിന്റെ രണ്ടു ഭാഗങ്ങള്‍ ഞാന്‍ എടുത്തെഴുതുന്നു.
സി പി എമ്മിന്റെ നേതാവിനെതിരായ അഴിമതിയെ സംബന്ധിച്ച് പാര്‍ട്ടി ജെനറല്‍ സെക്രട്ടറി ഇവിടെ പറഞ്ഞു. രണ്ടു തരത്തില്‍ നാം അതിനെ നേരിടും. ഒന്ന് പൊളിറ്റിക്കലായി. മറ്റൊന്ന് ലീഗലായിട്ട്. ലീഗലായിട്ട് അതിനെ നേരിട്ടിട്ട്, തന്റെ നിരപരധിത്വം തെളിയിക്കുന്നതിനു വേണ്ടിയിട്ട്, കോടതിയിലെപ്പോഴാണൊ സന്ദര്‍ഭം കിട്ടുക,അതു വഴിയാണതിനെ നേരിടാന്‍. ജഡ്ജിമാര്‍ക്കെതിരായി യുദ്ധം ചെയ്യാനല്ല.
അപ്പോള്‍ ആ നിലയില്‍ തങ്ങള്‍ ചെയ്യുന്നപോലെ തന്നെ, ഇന്നു ഭരണകക്ഷിയിലെ ആക്ഷേപത്തിനു വിധേയരായിട്ടുള്ളവര്‍ക്കും ചെയ്യാനവകാശമുണ്ട് എന്ന് ഒന്നും മനസിലാക്കാതെ ലക്കും ലഗാനുമില്ലാതെ, നടത്തുന്ന ആക്ഷേപങ്ങളും അരോപണങ്ങളും നിറുത്തുകയാണു വേണ്ടതെന്ന് ഞാന്‍ ആ സുഹ്രുത്തുക്കളോടു പറയുന്നു.
ഇതു ചുമ്മാ ആലോചിച്ചാല്‍ മനസിലാകില്ല. ഇപ്പോള്‍ യു ഡി എഫിലെ മൂന്നു പേര്‍ കോടതി കയറി നടക്കുന്ന പോലെയുള്ള അവകാശം , ഭരണകക്ഷിയില്‍ ആക്ഷേപത്തിനു വിധേയരായിട്ടുള്ള പിണറായി വിജയനും ഉണ്ടെന്നാണതിനര്‍ത്ഥം.
ബക്കറ്റിനും വെള്ളത്തിനും പറയാനുള്ള മറ്റൊരു കഥ വി എസ് പിന്നീടു പറഞ്ഞു. അതിലെ പ്രസക്ത ഭാഗങ്ങളിതാണ്.
പല മഹാസമുദ്രങ്ങളും വറ്റി വരണ്ടാണ് ഈ മരുഭൂമികള്‍ ഉണ്ടായത്. ഇന്നും ഭൂമുഖത്തിന്റെ മൂന്നില്‍ രണ്ടു ഭാഗവും മഹാസമുദ്രങ്ങളാണ്. എന്നാല്‍ പല മഹാസമുദ്രങ്ങളും പ്രപഞ്ചത്തിലും സാമൂഹിക വ്യവസ്ഥിതിയിലും വറ്റി വരണ്ടു പോയിട്ടുണ്ട്. സോവിയറ്റ് യൂണിയന്‍ എന്ന മഹാസമുദ്രത്തില്‍ നിന്ന് അതിശക്തമായ അലകള്‍ വീശിയതിനെ തുടര്‍ന്നാണ് ഇന്ത്യയെപ്പോലുള്ള, മൂന്നാംലോക രാജ്യങ്ങളില്‍ വന്‍ മാറ്റങ്ങള്‍ക്ക് വഴി തുറന്നത്. നിര്‍ഭാടഗ്യകരമെന്നു പറയട്ടെ, ഗോര്‍ബച്ചേവുമാരുടെ ഉദയത്തോടെ ആ മഹാസമുദ്രവും വറ്റിവരളാന്‍ ഇടയായി.
പിന്നീടതില്‍ നിന്നു കോരുന്ന ബക്കറ്റ് വെള്ളത്തിനു, മറ്റൊരു കഥയേ പറയാന്‍ കഴിയൂ. എന്നാല്‍ ലോകം അത് അതിജീവിക്കാനുള്ള മാര്‍ഗ്ഗങ്ങളാണു, ലാറ്റിന്‍ അമേരിക്കയിലും മധ്യേഷ്യയിലും, മറ്റും ഇപ്പോള്‍ നിര്‍വഹിച്ചു കൊണ്ടിരിക്കുന്നത്. ഇത്തരം ഗോര്‍ബച്ചേവുമാരുടെ ദുഷ്ചെയ്തികള്‍ കാരണം നമ്മുടെ സമുദ്രങ്ങളും വറ്റി വരളാതിരിക്കാനുള്ള ജാഗ്രതയാണു കേരളത്തിലെയും ഇന്ത്യയിലെയും പുരോഗമന പ്രസ്ഥാനങ്ങള്‍ നിര്‍വഹിച്ചു കൊണ്ടിരിക്കുന്നത്. ജീവിതകാലം മുഴുവന്‍ പുറം രാജ്യങ്ങളില്‍ സ്വയം അധ്വാനം വിറ്റു കണ്ണീരും വിയര്‍പ്പും ഒഴുക്കിക്കഴിയുന്നവര്‍ മടങ്ങി വരുമ്പോള്‍, അവര്‍ക്കൊരു കൂര പണിയാന്‍ അഞ്ചു സെന്റ് ഭൂമി സ്വന്തമാക്കാന്‍ കഴിയാത്ത അവസ്ഥയാണ് ഇന്നു കേരളത്തിലുള്ളത്
Posted by kaalidaasan at 09:44 31 comments: Links to this post
Email ThisBlogThis!Share to TwitterShare to FacebookShare to Pinterest
Sunday, 22 March 2009
മദനിയും, വി എസും, പിന്നെ പിണറായിയും
പിണറായി വിജയന്‍ നയിച്ച കേരള യാത്രയില്‍ വി എസ് പങ്കെടുക്കുമോ എന്നത്, വലിയ ഒരു ചോദ്യമായിരുന്നു കേരളത്തില്‍ . അവസനം അദ്ദേഹം അതില്‍ പങ്കെടുത്തു.
കേരള യാത്രയുടെ സമാപനസമ്മേളനത്തില്‍ അദ്ദേഹം വരികയും പ്രസംഗിക്കുകയും ചെയ്തു. ജനങ്ങള്‍ ആര്‍പ്പുവിളികളോടെ അദ്ദേഹത്തെ എതിരേറ്റു. അന്നേരം പ്രസംഗിച്ചു നിന്ന ആള്‍ പ്രസംഗം നിറുത്തിയില്ല, കൂടാതെ അസഹ്ഷ്ണുത പ്രകടിപ്പിക്കുന്നതും കണ്ടു. വി എസ് വേദിയില്‍ കയറിയപ്പോള്‍ മിക്കവരും എഴുന്നേറ്റ് നിന്ന് ആദരവു പ്രകടിപ്പിക്കുകയും ചെയ്തു. പലരും മനസില്ലാമനസോടെയാണെങ്കിലും . പക്ഷെ രണ്ടു പേര്‍ ഇത്തരം ആദരത്തിലൊന്നും വിശ്വസിച്ചില്ല. പ്രകാശ് കാരാട്ടും പിണറായി വിജയനും.
പിന്നീട് ഇടതുപക്ഷ രഷ്ട്രീയത്തില്‍ പല കൊടുങ്കാറ്റുകളും ആഞ്ഞു വീശി. ഇപ്പോഴും വീശുന്നു. മദനി മതേതരനോ തീവ്രവാദിയോ എന്ന്, ഇടതുപക്ഷത്തിന്നുള്ളില്‍ തന്നെ ഒരു സമവായത്തിലെത്തിയിട്ടില്ല ഇനിയും. മറ്റുള്ളവര്‍ എന്തു വിളിച്ചാലും പിണറായി വിജയനു യാതൊരു സംശയവുമില്ല. മദനി പത്തര മാറ്റുള്ള മതേതരന്‍ തന്നെ. ആ പത്തരമാറ്റിനെ എങ്ങനെ സ്വീകരിക്കണം. അത് സി പി എ പ്രസ്ഥാനം എന്നു വിശേഷിപ്പിക്കപ്പെട്ട ഊതിക്കാച്ചിയ പൊന്ന് തെളിയിച്ചു, അങ്ങ് കുറ്റിപ്പുറത്ത്.
കുറ്റിപ്പുറത്തു നടന്ന ഇടതുമുന്നണിയുടെ പൊന്നാനി മണ്ഡലം തിരഞ്ഞെടുപ്പു കണ്‍വന്‍ഷനില്‍ മദനിക്കു സിപിഎം രാജകീയ വരവേല്‍പ്പാണു നല്‍കിയത്. പിണറായി അടക്കമുള്ള നേതാക്കള്‍ അരമണിക്കൂറോളം മദനിക്കായി കാത്തുനിന്ന ശേഷമാണു ചടങ്ങു തുടങ്ങിയത്. അധ്യക്ഷപ്രസംഗം തുടങ്ങിയ മന്ത്രി പാലോളി മുഹമ്മദ് കുട്ടി, മദനിയുടെ വാഹനവ്യൂഹം എത്തിയതോടെ പ്രസംഗം നിര്‍ത്തുകയും, മൈക്ക് ഓഫാക്കുകയും ചെയ്തു. പിണറായി അടക്കമുള്ള എല്ലാ നേതാക്കളും എഴുന്നേറ്റു നിന്ന് മദനിയെ സ്വീകരിച്ചു.
സഖാവു വെളിയം വെളിവില്ലാത്തവനാണല്ലോ. സഖാവു മദനിയോ? വി എസിനേക്കാളും ആദരം പ്രകടിപ്പിക്കേണ്ട, ഗാര്‍ഡ് ഓഫ് ഓണര്‍ നല്‍കി ബഹുമാനിക്കേണ്ട, നടത്തുന്ന പ്രസംഗം നിറുത്തി, മൈക്ക് ഓഫാക്കി ആദരിക്കേണ്ട, തേന്‍ കട്ട അല്ലേ.
പ്രസ്ഥാനത്തിന്റെ അധഃപ്പതനം ഇവിടെ പൂര്‍ത്തിയാവുന്നു.
Posted by kaalidaasan at 05:43 37 comments: Links to this post
Email ThisBlogThis!Share to TwitterShare to FacebookShare to Pinterest
Saturday, 21 March 2009
നിഷ്പക്ഷ വോട്ടര്‍മാരെ എന്തു വിളിക്കാം? അവസരവാദികളെന്നു വിളിക്കണമെന്ന് ഒരു മാന്യദേഹം ഒരു ബ്ളോഗില്‍ എഴുതി കണ്ടു. പാര്‍ട്ടി വിധേയത്വം കൊണ്ട് അന്ധത ബാധിച്ച ഒരാളേ ഇതു പോലെ ഒരഭിപ്രായം പറയൂ.
ജനാധിപത്യ പ്രക്രിയയിലെ ഏറ്റവും തിളങ്ങുന്ന വശമാണ്, നിഷ്പക്ഷ വോട്ടര്‍മാര്‍. ഉറച്ച പാര്‍ട്ടി അനുയായികള്‍, എന്നും പാര്‍ട്ടി സ്ഥാനാര്‍ത്ഥിക്കേ വോട്ടു ചെയ്യൂ. പാര്‍ട്ടിയും നേതാക്കളും എന്തു തെറ്റു ചെയ്താലും ഇവര്‍ പാര്‍ട്ടി സ്ഥാനാര്‍ത്ഥിക്ക് വോട്ടു ചെയ്യും. അതിന്റെ കാരണം സ്വന്തം പാര്‍ട്ടിയും സ്ഥാനാര്‍ത്ഥിയും ഒരിക്കലും തെറ്റു ചെയ്യില്ല, എന്ന വിശ്വാസം ഇവര്‍ക്കുള്ളതു കൊണ്ടാണ്. ചില കേഡര്‍ പാര്‍ട്ടികളില്‍, പ്രത്യേകിച്ച് സി പി എം പോലുള്ള പാര്‍ട്ടികളില്‍ പാര്‍ട്ടി സ്ഥാനര്‍ത്ഥിക്ക് വോട്ടു ചെയ്തില്ലെങ്കില്‍ അച്ചടക്ക നടപടി ഉണ്ടാകുകയും ചെയ്യും.
നിഷ്പക്ഷ വോട്ടര്‍ മാര്‍ക്ക് ഈ ഗതികേടില്ല. പാര്‍ട്ടിയുടെ നയത്തിനും സ്ഥാനാര്‍ത്ഥികളുടെ കഴിവിനും അനുസരിച്ച് അവര്‍ക്ക് വോട്ടു ചെയ്യാം. നിഷ്പക്ഷ വോട്ടര്‍മാര്‍ നിര്‍ണ്ണായകമാകുന്ന അവസ്ഥയില്‍ പാര്‍ട്ടിയെ മുരടിപ്പു ബാധിക്കില്ല. അല്ലെങ്കില്‍ പാര്‍ട്ടി മുരടിപ്പു ബാധിച്ച് ശുഷ്ക്കിക്കും. കോണ്‍ഗ്രസിനു സ്വതന്ത്ര്യാനന്തര കാലഘട്ടത്തില്‍ അതു സംഭവിച്ചു. അന്ന് ഏതു കുറ്റിച്ചൂലു സ്ഥാനര്‍ത്ഥിയായാലും ജയിക്കുന്ന അവസ്ഥയായിരുന്നു. രണ്ടു പതിറ്റാണ്ടോളം അത് തുടര്‍ന്നു. പിന്നീട് പാര്‍ട്ടിക്കും പാര്‍ട്ടി നേതാക്കള്‍ക്കും മുരടിപ്പു ബാധിച്ചു. ഇന്ന് കോണ്‍ഗ്രസ് ഒറ്റക്കു കേന്ദ്ര ഭരണത്തില്‍ കയറാന്‍ മാത്രം ശക്തിയുള്ള ഒരു പാര്‍ട്ടിയല്ല.
ബംഗാളിലെ കമ്യൂണിസ്റ്റ് പാര്‍ട്ടികളിലും ഈ മുരടിപ്പ് കണ്ടുതുടങ്ങി. അണികള്‍ എന്നും കൂടെയുണ്ടെന്നും, അവര്‍ മറ്റാര്‍ക്കും വോട്ടുചെയ്യില്ല എന്നും, കരുതിയതു കൊണ്ട്, കമ്യൂണിസ്റ്റാശയങ്ങളില്‍ വെള്ളം ചേര്‍ക്കാന്‍ അവിടത്തെ പാര്‍ട്ടി നേതാക്കള്‍ ശ്രമിച്ചത്.
നിഷ്പക്ഷ വോട്ടര്‍മാര്‍ നിര്‍ണ്ണായകമായ കേരളത്തില്‍ ഒരു പാര്‍ട്ടിയേയും മുരടിപ്പു ബാധിച്ചിട്ടില്ല. നിഷ്പക്ഷ വോട്ടര്‍മാര്‍ നിര്‍ണ്ണായകമാണെന്നുള്ളതിന്റെ തെളിവാണ്, പൊന്നാനിക്ക് വേണ്ടി ഇടതുപക്ഷ മുന്നണിയിലുണ്ടായ പ്രശ്നങ്ങള്‍ . സി പി എം പാര്‍ട്ടിയുടെ വോട്ടുമാത്രം മതിയെങ്കില്‍, അവിടെ മദനിയേപ്പോലുള്ള ഒരു തീവ്രവാദിയെ കൂട്ടു പിടിക്കേണ്ടതില്ലായിരുന്നു. പൊന്നാനിയിലെ ഭൂരിഭാഗം പേരും ഇതു വരെ മുസ്ലിം ലീഗിനാണ്, വോട്ടു ചെയ്തിരുന്നത്. മുസ്ലിം ലീഗിന്റെ ഉറച്ച വോട്ടുകളായിരുന്നു അവയെല്ലം. അവര്‍ ഇത്തവണ പി ഡി പി സ്ഥാനാര്‍ത്ഥിക്ക് വോട്ടു ചെയ്യുന്നെങ്കില്‍ അവരെയും അവസരവാദികള്‍ എന്നു വിളിക്കേണ്ടി വരും. കഴിഞ്ഞ തവണ ഹംസക്കു കിട്ടിയ വോട്ടുകള്‍ കൂടുതലും ഈ അവസരവാദികളേടേതാണെന്നു വിലയിരുത്തേണ്ടി വരും. തിരൂരും കുറ്റിപ്പുറത്തും ഈ നിഷ്പക്ഷ വോട്ടര്‍മാരാണ്, മുസ്ലിം ലീഗിനെ പരാജയപ്പെടുത്തിയത്.
ജനാധിപത്യത്തിന്റെ സൌന്ദര്യമാണ്, നിഷ്പക്ഷ വോട്ടര്‍മാര്‍. ഇവര്‍ക്ക് കേരളത്തില്‍ വലിയ പ്രാധാന്യമുണ്ട്. സാധാരണ തെരഞ്ഞെടുപ്പുകളില്‍ രണ്ടു മുന്നണികളും തമ്മിലുള്ള വ്യത്യാസം, ഒരു ശതമാനത്തില്‍ താഴെയാണ്. ഏതു മുന്നണിയുടെയും ജയപരാജയങ്ങള്‍ തീരുമാനിക്കുന്നത് ഈ നിഷ്പക്ഷ വോട്ടര്‍മാരാണ്. പാര്‍ട്ടികളും മുന്നണികളും പ്രകടന പത്രിക തയാറാക്കുന്നതും, പല സ്ഥനാര്‍ത്ഥികളെയും നിശ്ചയിക്കുന്നതും ഈ നിഷ്പക്ഷ വോട്ടര്‍മാരെ മുന്നില്‍ കണ്ടാണ്.
Posted by kaalidaasan at 07:38 12 comments: Links to this post
Email ThisBlogThis!Share to TwitterShare to FacebookShare to Pinterest
Newer Posts Older Posts Home
Subscribe to: Posts (Atom)
View my complete profile
പരിസ്ഥിതി തീവ്രവാദവും ശാസ്ത്ര തീവ്രവാദവും